**A wooden rocking chair with a blue cushion

AI-generated content may be incorrect.**

|  |
| --- |
|  |
| Is-Siġġu li jitbandal  Fehim mill-qari b’taħriġ tal-metalingwa f’kuntest |
| |  |  |  | | --- | --- | --- | |  | malti.skola.edu.mt |  | |

**Is-Siġġu li jitbandal**

“Ajma ħej kemm saret tqila s-sinjura Nen. Ilni għoxrin sena nissaportiha. M’għadnix dak iż-żagħżugħ sabiħ u b’saħħti li kont darba. Insomma aħjar nieqaf ingerger u nibda nitbandal għax dak hu xogħli wara kollox,” qal is-siġġu li jitbandal.

Wenzu, ir-raġel tas-sinjura Nena kien xtrahulha bħala rigal meta twieled l-uniku iben tagħhom Ġanni. Kemm kienet issibu komdu Nena biex tbennen lil Ġanni li dan malajr kien jagħlaq għajnejh biex jorqod.

“Dak kien żmien ieħor,” ħaseb is-siġġu, “Nena kienet irqaq u eħfef milli hi llum. U jien kont għadni fl-aqwa tiegħi!”

Waqt li Nena qamet bil-mod minn fuq is-siġġu biex tmur tagħmel naqra te, dan żaqżaq ftit u t-tnejn li huma flimkien tennew, “Ajma jaħsra kemm xjaħna!”

Wara ftit is-siġġu waqaf jitbandal u kien se jieħu nagħsa iżda nħasad meta sema’ lil Nena u lil Wenzu deħlin flimkien fil-kamra.

“Sar iżaqżaq wisq, Wenz,” qaltlu Nena.

“Mhux xorta għadu jaqdik,” weġibha żewgha.

“Imma m’għadux sabiħ u jleqq,” sostniet martu.

“Dik ħaġa żgħira Nen. Issa nagħtih lagħqa lostru u jerġa’ jiġi ġdid.”

Is-siġġu baqa’ b’ħalqu miftuħ xħin sema’ dan kollu u l-għaraq xaqq għalih.

“Magħmula tiegħi. Issa minn jaf fejn se nispiċċa!” newwaħ is-siġġu.

“Jien ħsibt li għandek qalbek marbuta ma’ dan is-siġġu, daqskemm ilu għandna,” qalilha Wenzu.

Stampa li fiha ghamara, statwa, fuq gewwa, hwejjeg

Il-kontenut iġġenerat bl-IA jista’ jkun ħażin.“Kollu minnu imma nixtieq wieħed ġdid issa. Naħseb li għamlu żmienu,” weġbitu martu.

“Kollox sew. Issa jekk trid illum stess immorru għand il-ħanut tal-kantuniera. Bħalissa għandu roħs sew fuq l-għamara u s-siġġijiet kollha,” qalilha żewġha.

Is-siġġu baqa’ waħdu jibki xortih. Issa min jaf x’se jagħmlu bih? Tgħid se jispiċċa f’xi ħanut tal-imbarazz? Jew ikissruh u jarmuh fil-miżbla? Jew jagħtuh lil tal-forn biex jużah bħala ħatab għan-nar? Din tal-aħħar kienet tbeżżgħu wisq!

“Kemm hu komdu dan,” qalet in-nanna waqt li ntasbet fuqu. “Issa naraw kif se neħilsu mill-qadim. Tgħid intuh lil tal-forn?”

Is-siġġu ħass qalbu se tinqasam.

“U le dak għadu tajjeb. Issa ntuh lil Pinu tal-kantuniera. Dak kollox iżomm,” weġibha żewġha.

(Meħuda u addattata mill-istorja, Is-Siġġu li jitbandal ta’ Anna Baldacchino, Sagħtar Marzu 2000)

**1. Immarka 🗸 fil-kaxxa l-vojta jekk is-sentenzi humiex Veru jew Falz.**

|  |  |  |  |
| --- | --- | --- | --- |
|  |  | **VERU** | **FALZ** |
| a. | Is-siġġu li jitbandal kien rigal li Wenzu ta lil martu. |  |  |
| b. | Nena kienet tbennen lil Ġanni fuqu. |  |  |
| ċ. | Nena u żewġha kellhom żewġt itfal. |  |  |
| d. | Nena riedet tarmi s-siġġu għax ma kienx għadu sabiħ u jleqq. |  |  |
| e. | Wenzu ried jagħti s-siġġu lil tal-forn. |  |  |

**2. Aqta’ linja taħt it-tajba.**

|  |
| --- |
| a. Is-siġġu kien ilu jissaporti lil Nena |
| (i) għaxar snin. |
| (ii) għoxrin sena. |
| (iii) tletin sena. |
|  |
| b. Nena qamet minn fuq is-siġġu biex |
| (i) tagħmel kikkra kafè. |
| (ii) tixrob naqra ilma. |
| (iii) tagħmel naqra te. |
|  |
| ċ. Nena u żewġha xtraw siġġu ġdid mingħand il-ħanut |
| (i) tal-kantuniera. |
| (ii) ta’ wara l-knisja. |
| (iii) li fetaħ ġimgħa qabel. |

**3. Wieġeb.**

a. Għalfejn riedet tibdlu s-siġġu Nena?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

b. Fejn beża’ li jispiċċa s-siġġu?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ċ. Għand min spiċċa s-siġġu fl-aħħar tal-istorja?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Il-Metalingwa**

**4. Imla l-vojt bil-perfett.**

Is-siġġu \_\_\_\_\_\_\_\_\_\_\_\_\_\_\_ (jgerger) li Nena tqalet wisq għalih. Kemm \_\_\_\_\_\_\_\_\_\_\_\_\_\_\_\_(ibennen) lil Ġanni meta kien għadu tarbija! Iżda dak kien żmien ieħor. Issa kemm hu u kemm Nena \_\_\_\_\_\_\_\_\_\_\_\_\_\_\_ (jixjieħu) u m’għadhomx li kienu. Meta Nena u żewgha bdew jiddiskutu x’se jagħmlu bih beda jinkwieta għax \_\_\_\_\_\_\_\_\_\_\_\_\_\_\_ (jaħseb) li se jispiċċa għand il-furnar. Iżda

b’xorti tajba \_\_\_\_\_\_\_\_\_\_\_\_\_\_ (jispiċċa) għand Pinu tal-kantuniera.

**5.** **Aqta’ linja taħt it-tajba.**

Skont is-siġġu ma kinitx (ideja, idea) tajba li joħroġ mid-dar tan-nanna Nena. Qatt ma stennieha (minngħand, mingħand) Nena u Wenzu. Iżda meta Wenzu ħadu għand Pinu, raġel xwejjaħ li kien joqgħod fl-istess (triq, trieq) ħa r-ruħ. Fuqu bdiet tpoġġi l-qattusa Xuxa. Kemm kienet ħafifa. Din aħjar minn Nena!